CELEX: 32006R0909
Language: lt
Date: 2006-06-20 00:00:00
Title: 2006 m. birželio 20 d.  Komisijos reglamentas (EB) Nr. 909/2006, iš dalies keičiantis Europos Parlamento ir Tarybos reglamento (EB) Nr. 138/2004 dėl žemės ūkio ekonominių sąskaitų Bendrijoje I ir II priedus   (Tekstas svarbus EEE)

21.6.2006   
            
            
               LT
            
            
               Europos Sąjungos oficialusis leidinys
            
            
               L 168/14
            
         KOMISIJOS REGLAMENTAS (EB) Nr. 909/2006
   2006 m. birželio 20 d.
   iš dalies keičiantis Europos Parlamento ir Tarybos reglamento (EB) Nr. 138/2004 dėl žemės ūkio ekonominių sąskaitų Bendrijoje I ir II priedus
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. gruodžio 5 d. Europos Parlamento ir Tarybos reglamentą (EB) Nr. 138/2004 dėl žemės ūkio ekonominių sąskaitų Bendrijoje (1), ypač į jo 2 straipsnio 2 dalį,
   kadangi:
   
               (1)
            
            
               Reglamento (EB) Nr. 138/2004 I ir II prieduose pateikiama žemės ūkio ekonominių sąskaitų Bendrijoje (ŽŪES) metodika ir duomenų perdavimo programa. Padarius Europos sąskaitų sistemos (ESS 95) pakeitimus dėl netiesiogiai apskaičiuotų finansinio tarpininkavimo paslaugų (NAFTAP) traukimo į apskaitą, ŽŪES metodika turėtų būti atnaujinta, kad atitiktų ESS – nacionalinių sąskaitų pagrindą.
            
         
               (2)
            
            
               Todėl atitinkamai reikėtų iš dalies keisti Reglamentą (EB) Nr. 138/2004.
            
         
               (3)
            
            
               Šiame reglamente numatytos priemonės atitinka Tarybos sprendimu 72/279/EEB įsteigto Žemės ūkio statistikos nuolatinio komiteto nuomonę (2),
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 138/2004 I priedas iš dalies keičiamas pagal šio reglamento I priedą.
   2 straipsnis
   Reglamento (EB) Nr. 138/2004 II priedas iš dalies keičiamas pagal šio reglamento II priedą.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. birželio 20 d.
      
         
            Komisijos vardu
         
         Joaquín ALMUNIA
         
            Komisijos narys
         
      
   
   
      (1)  OL L 33, 2004 2 5, p. 1. Reglamentas su pakeitimais, padarytais Komisijos reglamentu (EB) Nr. 306/2005 (OL L 52, 2005 2 25, p. 9).
   
      (2)  OL L 179, 1972 8 7, p. 1.
   
      I PRIEDAS
      Reglamento (EB) Nr. 138/2004 I priedas iš dalies keičiamas taip:
      
                  1)
               
               
                  2.096 pastraipa išbraukiama;
               
            
                  2)
               
               
                  po 2.107 pastraipos įterpiama tokia pastraipa:
                  „j)   Netiesiogiai apskaičiuotos finansinio tarpininkavimo paslaugos (NAFTAP)
                  
                           
                              2.107.1.
                           
                           
                              Pagal ESS 95 susitarimą, žemės ūkio ekonominės veiklos rūšies naudojamos netiesiogiai apskaičiuotos finansinio tarpininkavimo paslaugos (NAFTAP) turėtų būti traukiamos į apskaitą kaip žemės ūkio ekonominės veiklos rūšies tarpinis vartojimas (plg. ESS 95, I priedas).“;
                           
                        
            
                  3)
               
               
                  2.108 pastraipos antraštė keičiama taip:
                  „k)   Kitos prekės ir paslaugos“;
               
            
                  4)
               
               
                  2.108 pastraipos i) punktas keičiamas taip:
                  
                              „i)
                           
                           
                              banko mokesčiai (bet ne banko paskolų palūkanos)“;
                           
                        
            
                  5)
               
               
                  3.079 pastraipa keičiama taip:
                  
                              „3.079.
                           
                           
                              Finansinių tarpininkų teikiamų paslaugų vertė skirstoma skirtingiems klientams, faktiniai palūkanų finansiniams tarpininkams mokėjimai arba gavimai turėtų būti koreguojami, kad būtų pašalintos sumos, atitinkančios numanomus finansinių tarpininkų mokesčius. Apskaičiuota šių išlaidų vertė turėtų būti atimta iš palūkanų, kurias skolininkai sumokėjo finansiniams tarpininkams, ir pridedama prie indėlininkų gautų palūkanų. Išlaidos laikomos atlygiu už finansinių tarpininkų jų klientams suteiktas paslaugas, o ne palūkanų mokėjimu (plg. 2.107.1 ir 2.108 i); ESS 95, I priedas, 4.51).“.
                           
                        
            
   
      II PRIEDAS
      Reglamento (EB) Nr. 138/2004 II priedo 19.10 punktas „Kitos prekės ir paslaugos“ keičiamas šiais dviem punktais:
      
         
                     Punktas
                  
                  
                     Kintamųjų sąrašas
                  
                  
                     Perdavimas ataskaitiniais n metais
                  
               
                     Lapkritis
                     n metai
                     (įvertinti duomenys)
                  
                  
                     Sausis
                     n + 1 metai
                     (įvertinti duomenys)
                  
                  
                     Rugsėjis
                     n + 1 metai
                  
               
                     „19.10
                  
                  
                     Netiesiogiai apskaičiuotos finansinio tarpininkavimo paslaugos (NAFTAP)
                  
                  
                     X
                  
                  
                     X
                  
                  
                     X
                  
               
                     19.11
                  
                  
                     Kitos prekės ir paslaugos
                  
                  
                     X
                  
                  
                     X
                  
                  
                     X“